Snookerin ammattilaiskausi **2008–2009** käynnistyi elokuussa 2008 Belfastissa Pohjois-Irlannissa. Hallitseva maailmanmestari Ronnie O'Sullivan voitti aloitusturnauksen, jonka finaalissa vastassa oli Dave Harold, joka ei ollut saavuttanut finaalipaikkaa 13 vuoteen ammattilaisturnauksessa. O'Sullivan pelasi itsensä finaaliin myös kauden toisessa turnauksessa, mutta nuori Ricky Walden voitti turnauksen ja esti O'Sullivania saavuttamasta kolmannen peräkkäisen ranking-turnausvoiton. 

Kauden alun selkein alisuorittaja oli Shaun Murphy, joka edelliskaudella oli ollut kolmessa finaalissa ja kolmessa semifinaalissa, ja joka hävisi kolmessa ensimmäisessä turnauksessa jo ensimmäisen ottelunsa saavuttaen minimaalisen ranking-pistesaldon. *Grand Prix* -turnauksessa Ryan Day oli koko turnauksen huippuvireessä, mutta finaalissa nousu 7–2 tappioasemasta oli liikaa vaadittu, ja John Higgins voitti ensi kertaa ranking-turnauksen kotimaassaan Skotlannissa. 

Ammattilaiskiertue kävi tällä kaudella ensimmäistä kertaa Bahrainissa, mutta huippupelaajat Steve Davis, Ronnie O'Sullivan, John Higgins, Mark Selby sekä Ding Junhui vetäytyivät turnauksesta eri syihin vedoten. Tämä antoi mahdollisuuden useammalle karsijalle saavuttaa enemmän ranking-pisteitä. Matthew Stevens pelasi itsensä yli kolmen vuoden tauon jälkeen finaaliin, jonka hävisi niukasti erin 7–9 Australian Neil Robertsonille, jonka edelliskausi oli niin ikään vaisuhko. Stevens on kahdesti hävinnyt maailmanmestaruusturnauksen finaalissa erin 16–18. 

Turnauksessa esiintyi pitkästä aikaa myös seitsenkertainen maailmanmestari Stephen Hendry, jonka Stevens pudotti semifinaalissa erin 6–4. Nuori Judd Trump saavutti syyskaudella muun muassa semifinaalipaikan *London Royal Watches Grand Prix* -turnauksessa, ja tämän jälkeen vielä ensimmäisen ammattilaisturnausvoittonsa *The Masters Qualifying* -turnauksessa. 

*Masters*-turnauksen finaalissa kohtasivat Ronnie O´Sullivan ja Mark Selby, joka jatkoi tappiotonta putkeaan tässä turnauksessa tähän otteluun saakka. *The Rocket**selvennä* katkaisi tämän putken ja nosti pystin jo neljättä kertaa uransa aikana. Tässä turnauksessa O'Sullivan pelasi kepillä, jolla oli harjoitellut vain pari tuntia ennen turnauksen alkua. 

*Welsh Open* -turnauksessa molemmat finalistit lähtivät taistelemaan uransa ensimmäisestä ranking-turnausvoitosta, ja edellisen vuoden maailmanmestaruuskisojen finalisti, ja koko kauden vakuuttavasti useassa semifinaalissa esiintynyt, Ali Carter onnistui tässä Joe Swailia vastaan. 

Pekingissä turnausvoittajaksi nousi pitkästä aikaa vanha konkari Peter Ebdon, joka kukisti finaalissa *Grand Prix* -voittaja Higginsin. Higgins saavutti kauden huipennuksessa*selvennä* jo kolmannen maailmanmestaruutensa. Finaalissa Shaun Murphy ei kyennyt vastaamaan Higginsin varmuuteen ja jäi vaille toista mestaruuttaan. Maailmanmestaruusturnauksessa nähtiin myös 147 pisteen *maksimibreikki*, jonka suoritti kaikkien aikojen snooker-pelaajaksi kehuttu Stephen Hendry.

Turnaukset
----------

### *Main Tour*


|  |  |  |  |  |  |
| --- | --- | --- | --- | --- | --- |
| **Ajankohta** | **Turnaus** | **Paikka** | **Voittaja** | **Hävinnyt finalisti** | **Lukemat** |
| 24.–31.8. | *Northern Ireland Trophy* | Belfast | Englannin lippu Ronnie O'Sullivan | Englannin lippu Dave Harold | 9–3 |
| 29.9.–5.10. | *Roewe Shanghai Masters* | Shanghai | Englannin lippu Ricky Walden | Englannin lippu Ronnie O'Sullivan | 10–8 |
| 11.–19.10. | *Royal London Watches Grand Prix* | Glasgow | Skotlannin lippu John Higgins | Walesin lippu Ryan Day | 9–7 |
| 2.–15.11. | *Bahrain Championship* | Manama | Australian lippu Neil Robertson | Walesin lippu Matthew Stevens | 9–7 |
| 21.–26.11. | *The Masters Qualifying* | Sheffield | Englannin lippu Judd Trump | Englannin lippu Mark Joyce | 6–1 |
| 13.–21.12. | *Maplin UK Championship* | Telford | Englannin lippu Shaun Murphy | Hongkongin lippu Marco Fu | 10–9 |
| 11.–18.1. | *Saga Insurance Masters* | Lontoo | Englannin lippu Ronnie O'Sullivan | Englannin lippu Mark Selby | 10–8 |
| 16.–22.2. | *Welsh Open* | Newport | Englannin lippu Ali Carter | Pohjois-Irlannin lippu Joe Swail | 9–5 |
| 30.3.–5.4. | *Bank of Beijing China Open* | Peking | Englannin lippu Peter Ebdon | Skotlannin lippu John Higgins | 10–8 |
| 18.4.–4.5. | *888.com World Snooker Championship* | Sheffield | Skotlannin lippu John Higgins | Englannin lippu Shaun Murphy | 18–9 |

### Muita ammattilaisturnauksia


|  |  |  |  |  |  |
| --- | --- | --- | --- | --- | --- |
| **Ajankohta** | **Turnaus** | **Paikka** | **Voittaja** | **Hävinnyt finalisti** | **Lukemat** |
| 4.–8.6. | *Guolian Securities Jiangsu Classic* | Nanjing | Kiinan lippu Ding Junhui | Englannin lippu Mark Selby | 6–5 |
| 11.9.–7.12. | *Matchroom Premier League* | Norfolk | Englannin lippu Ronnie O'Sullivan | Englannin lippu Mark Selby | 7–2 |
| 17.–18.10. | *World Series of Snooker* | Praha | Englannin lippu Jimmy White | Skotlannin lippu Graeme Dott | 5–3 |

Seuraavat kaudet
----------------

* Kausi 2010–2011
* Kausi 2009–2010

Edelliset kaudet
----------------

* Kausi 2007–2008
* Kausi 2006–2007
* Kausi 2005–2006

Ranking *Top 16*
----------------


|  |  |  |  |
| --- | --- | --- | --- |
| **Nro.** | **Nimi** | **Maa** | **Pisteet** |
| 1 | Ronnie O'Sullivan | Englannin lippu | 51,150 |
| 2 | Stephen Maguire | Skotlannin lippu | 45,525 |
| 3 | Shaun Murphy | Englannin lippu | 45,050 |
| 4 | Mark Selby | Englannin lippu | 38,325 |
| 5 | John Higgins | Skotlannin lippu | 37,925 |
| 6 | Stephen Hendry | Skotlannin lippu | 34,275 |
| 7 | Allister Carter | Englannin lippu | 34,175 |
| 8 | Ryan Day | Walesin lippu | 33,875 |
| 9 | Peter Ebdon | Englannin lippu | 32,975 |
| 10 | Neil Robertson | Australian lippu | 32,950 |
| 11 | Ding Junhui | Kiinan lippu | 32,194 |
| 12 | Joe Perry | Englannin lippu | 30,425 |
| 13 | Graeme Dott | Skotlannin lippu | 27,144 |
| 14 | Marco Fu | Hongkongin lippu | 27,000 |
| 15 | Mark King | Englannin lippu | 26,000 |
| 16 | Mark Allen | Pohjois-Irlannin lippu | 25,725 |

Aiheesta muualla
----------------

* World Snooker
* World Snooker *TITLE SPONSOR AND TOP CLASS FIELD FOR JIANGSU CLASSIC*
* Premier League Snooker (Arkistoitu – Internet Archive)